C 53/8
MT
Il-Ġurnal Uffiċjali tal-Unjoni Ewropea
13.2.2023
Il-ħalib tan-nagħaġ u tal-mogħoż jiġi minn razez lokali u razez oħrajn, inklużi l-inkroċji ta’ bejniethom, li jirgħu matul is-sena kollha, sakemm il-kundizzjonijiet tat-temp ikunu jippermettu.
Il-foraġġ kollu mhux maħdum li huwa parti mid-dieta tan-nagħaġ u tal-mogħoż jiġi prodott lokalment (foraġġ aħdar, ħuxlief, silaġġ, tiben/qasab u ragħa fuq pjanti selvaġġi).
Fir-rigward tas-supplimenti tal-għalf jistgħu jintużaw ċereali, inkluż xgħir u qamħirrum, għalf talproteini bħal grixa tal-fażola tas-sojja parzjalment dekortikata, bil-qoxra imneħħija, prodotti u prodotti sekondarji ta’ materja prima diversa bħan-nuħħala tal-qamħ, u sustanzi inorganiċi, vitamini u mikronutrijenti.
Il-ħalib tal-baqar jiġi minn baqar bojod u suwed li jinżammu ġewwa u jiġu mitmugħa foraġġ, ħuxlief, silaġġ u tiben li huma prodotti f’Ċipru, primarjament minn pjanti tal-foraġġ indiġeni, u supplimenti tal-għalf.
B’mod speċifiku, id-dieta tal-baqar tikkonsisti minn foraġġ prodott lokalment (pjanti tal-foraġġ aħdar, ħuxlief, silaġġ u tiben/qasab).
Il-bqija taddieta tagħhom jikkonsisti minn supplimenti tal-għalf li fihom primarjament xgħir, qamħirrum, sojja u nuħħala, u għalf ieħor tal-proteini bħal grixa tal-fażola tas-sojja parzjalment dekortikata, bil-qoxra imneħħija, prodotti u prodotti sekondarji ta’ materja prima differenti bħal xgħir u n-nuħħala bħan-nuħħala tal-qamħ, u sustanzi inorganiċi, vitamini u mikronutrijenti.
Ħalib (ħalib frisk tan-nagħaġ jew tal-mogħoż jew taħlita tagħhom, bil-ħalib tal-baqra jew mingħajr), tames (iżda mhux tames tal-ħnieżer), weraq friski jew nixfin tan-nagħniegħ Ċiprijott (Mentha viridis) u melħ.
Il-proporzjon ta’ ħalib tannagħaġ jew tal-mogħoż jew taħlita tagħhom irid ikun dejjem iżjed mill-proporzjon ta’ ħalib tal-baqar.
Fi kliem ieħor, meta jintuża l-ħalib tal-baqar flimkien mal-ħalib tan-nagħaġ u tal-mogħoż, il-proporzjon tal-ħalib tal-baqar filHalloumi ma jridx ikun iktar mill-proporzjon tal-ħalib tan-nagħaġ jew tal-mogħoż jew it-taħlita tagħhom.
Il-ħalib li jintuża biex isir il-Halloumi huwa ħalib Ċiprijott mhux skremat.
Il-ħalib irid ikun pastorizzat jew ikun issaħħan għal temperatura ogħla minn 65 °C. Ma jridx ikun ħalib ikkondensat jew li jkun fih kwalunkwe wieħed mill-prodotti li ġejjin: ħalib tat-trab, ħalib tal-bott, kaseinat tal-potassju, koloranti, preservattivi jew addittivi oħrajn.
Ma jridx ikun fih antibijotiċi, pestiċidi jew sustanzi oħrajn li jagħmlu l-ħsara.
Il-ħalib tan-nagħaġ u tal-mogħoż jiġi minn razez lokali u razez oħrajn, inklużi l-inkroċji ta’ bejniethom, li jitrabbew fiż-żona ġeografika ddefinita.
Il-ħalib tal-baqar jiġi minn baqar suwed u bojod li ġew introdotti gradwalment f’Ċipru u li issa adattaw tajjeb ħafna għall-kundizzjonijiet lokali.
3.4.
Passi speċifiċi tal-produzzjoni li jridu jsiru fiż-żona ġeografika ddefinita Il-ħalib tan-nagħaġ, tal-mogħoż u tal-baqar li huwa l-materja prima għall-produzzjoni tal-ġobon “Halloumi” jiġi prodott fiż-żona ġeografika ddefinita.
Il-Halloumi nnifsu wkoll jiġi prodott fiż-żona ġeografika ddefinita.
3.5.
Regoli speċifiċi dwar it-tqattigħ, it-taħkik, l-ippakkjar, eċċ.
Il-ġobon “Halloumi” jrid jiġi ppakkjat fiż-żona ġeografika ddefinita għar-raġunijiet li ġejjin: (a) il-Halloumi jrid jiġi ppakkjat immedjatament wara li jiġi prodott, ħalli ma jkomplix isir, (b) ma jistax ikun hemm interruzzjoni (produzzjoni kontinwa) fil-proċess tal-produzzjoni tal-Halloumi (produzzjoni-ippakkjar), (c) biex tkun żgurata t-traċċabilità l-pakkett irid jiġi ppakkjat mill-produttur u ttikkettat minnu wkoll, (d) sabiex jiġi evitat li kwalunkwe ġobon prodott barra t-territorju ta’ Ċipru jiġi kkummerċjalizzat bħala Halloumi DOP, biex ikunu ggarantiti l-kwalità u l-oriġini tal-prodott u jiġi żgurat li jistgħu jitwettqu l-kontrolli meħtieġa.
3.6.
Regoli speċifiċi dwar it-tikkettar Fir-rigward tal-kompożizzjoni tal-ħalib użat fil-produzzjoni tal-“Halloumi”, f’każijiet fejn tintuża taħlita ta’ ħalib, it-tipi differenti ta’ ħalib iridu jissemmew fuq it-tikketta, f’ordni dekrexxenti ta’ perċentwali.
4.
Definizzjoni fil-qosor taż-żona ġeografika Il-konfini amministrattivi tad-distretti ta’ Nicosia, Limassol, Larnaca, Famagusta, Paphos u Kyrenia.